text: Alvorligt fald fra stillads 
  03 december 2010 kl. 12.44
  En 22-årig stilladsarbejder er her til morgen styrtet tre meter ned fra et stillads i Aabenraa.
  Ulykken skete på H.P. Hansensgade 41 i Aabenraa. Den 22-årige arbejder for et lokalt stilladsfirma, men politiet ønsker ikke at oplyse hvilket på nuværende tidspunkt. 
  Hvor slemt manden er kommet til skade vides endnu ikke med sikkerhed. Politi, ambulance og akutbil blev tilkaldt til ulykkesstedet.
  
  Sikkerheden ofte kritiseret 
  Sikkerheden omkring byggepladserne er ofte blevet kritiseret af Arbejdstilsynet, men i dette tilfælde er der ikke noget der umiddelbart tyder på, at der har været en brist i sikkerheden, opyser vagthavende hos politiet.
  